Die Oerwoudvalk of ook beter bekend as die Valk, is gewapen met net 'n pyl en boog, jagmes en lendekleed van luiperdvel. Daarmee deurkruis hy die digte woude van die Kongo en beleef die een opwindende avontuur na die volgende.
oerwoudvalk eboek pdf Tarzan oerwoud valk pyl boog aksie avontuur
OERWOUDVALK REEKS - OERVALLEI
In hierdie derde verhaal van die Oerwoudvalk reeks red die Valk vir Aztec Calder uit die kake van 'n leeumannetjie. Die ylende Calder het nog kort voor sy dood gemompel van 'n verlore vallei, oermense en diere en ook van 'n geselskap blankes wat daar vasgekeer is.
Die nuus prikkel die Valk se belangstelling sodanig en hy besluit toe om dadelik na die verlore vallei in Afrika te gaan soek. Gewapen met net sy pyl-en-boog, 'n jagmes en 'n lendekleed van luiperdvel, pak hy sy soektog aan na die geheimnisvolle vallei, wat nog totaal onbekend is aan die samelewing.
Deur Aztez Calder se voetspore te volg, ontdek die Valk spoedig die verlore vallei, maar om dit te betree moet hy eers teen 'n steil kransmuur afdaal, wat die tropiese vallei heeltemal omring. Net daar verloor hy al byna sy lewe teen 'n vlieënde oerdier en dit is maar net die begin van een van die eienaardigste en spanningvolste ervarings wat die Valk nog beleef het.
Op soek na die blanke toeriste wat 'n noodlanding in die vallei moes doen met hul vliegtuig, kry die Valk verder te doene met Dinosourusse en verskillende oermens stamme. Gevaar dreig om elke hoek en draai en nie lank nie of die Valk verneem dat as mens jou self eers in hierdie verlore vallei bevind, jy nooit weer lewendig daaruit kom nie...
Die skrywer het klomp ander boeke ook geskryf wat ek almal verslind het jare gelede. Uitstekende skrywer volgens my.